സെന്റ് ബർനാർഡ് പാരിഷ്, ലൂയിസിയാന

സെൻറ് ബർനാർഡ് പാരിഷ് (ഫ്രഞ്ച് : Paroisse de Saint-Bernard) അമേരിക്കൻ ഐക്യനാടുകളിലെ സംസ്ഥാനമായ ലൂയിസിയാനയിൽ സ്ഥിതി ചെയ്യുന്ന ഒരു പാരിഷാണ്. 2010 ലെ സെൻസസ് പ്രകാരം ഈ പാരിഷിലെ ജനസംഖ്യ  35,897 ആയിരുന്നു.  ചൽമെറ്റെ പട്ടണത്തിലാണ് പാരിഷ് സീറ്റിൻറെ സ്ഥാനം. 1807 ലാണ് ഈ പാരിഷ് രൂപീകൃതമായത്.   

ന്യൂ ഓർലിയൻസ്–മെറ്റെയറി, LA മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് സെൻറ് ബർണാർഡ് പാരിഷ്. പാരിഷ് ന്യൂ ഓർലിയൻസിൻറെ തെക്കുകിഴക്കു ഭാഗത്തായി സ്ഥിതി ചെയ്യുന്നു. യു.എസ്. സെൻസസ് ബ്യൂറോയുടെ കണക്കുകളി‍ൽ ഇത് അതിവേഗം വളർന്നുകൊണ്ടിരിക്കുന്ന ഒരു പാരിഷാണ്. കത്രീന ചുഴലിക്കൊടുങ്കാറ്റിനു ശേഷം പാരിഷിലെ ജനസംഖ്യ ഗണ്യമായി താഴുകയും ശേഷമുള്ള ജനസംഖ്യ ഏകദേശം 33,439 ആയി കണക്കാക്കുകയും ചെയ്തിരിക്കുന്നു.

 ചരിത്രം 
സെൻറ് ബർനാർഡ് പാരിഷിൽ സ്പാനിഷ് കുടിയേറ്റക്കാരുടെ പിന്മുറക്കാരുടെ ഒരു വലിയ സമൂഹം നില നിൽക്കുന്നുണ്ട്. 

 ഭൂമിശാസ്ത്രം 
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിൻറെ വിസ്തൃതി 2,158 സ്ക്വയർ മൈലാണ് (5,590 km2). ഇതിൽ 378 സ്ക്വയർ മൈൽ (980 km2) പ്രദേശം കരഭൂമിയും ബാക്കി 1,781 സ്ക്വയർ മൈൽ (4,610 km2) (83%) പ്രദേശം വെള്ളവുമാണ്.  ആകെ വിസ്തൃതി കണക്കാക്കിയാൽ ഈ പാരിഷ് ലൂയിസിയാനയിലെ രണ്ടാമത്തെ വലിയ പാരിഷാണ്. . 

 അവലംബം